dh-unibe/image-text_koenigsfelden-charters-post-1500 huggingface dataset:
Wiͤr, Albr✳ und Ott✳, von gotes gnaden ✳ hˀtzogen ze Oͤsterˀ ✳ und ze Steyr, ✳ tuͦn chunt offenlich mit disem
brief, ✳ daz ✳ unser lieben swester, ✳ wilent kûniginn ✳ ze Ungnˀ, ✳ von besundnˀ gnaden, ✳ so si hat ✳ ze dem orden
der Minnˀpruͤder, ✳ und ouh von sunder noͤtduͤrft, ✳ so darzuͦ gevallen was, iͤr capitel hat geleit ✳ in unser stift ✳
gen Chùnigsvelt, ✳ wan si an andern steten do zemal ✳ iͤr capitel niht gehaben mahtten. daz selb chloͤster
wiͤr gestifttet ✳ und geoͤrdent haben, ✳ daz ✳ die vrôwen ✳ des voͤrgenanten chlosters ✳ und och ✳ die bruͦder gemaynchlich ✳ von uns iͤr noͤtdurft habent. ✳ do von welle wiͤr niht, ✳ daz iͤr prelaten ✳ ald jeman ✳ dhain uͦrsache jemer mer ✳ darzuͦ vinden ✳ oder gehaben mûgen, ✳ daz fuͤrbaz dhain capitel icht dar geleit werde. wêrˀ
aber, daz ✳ doruber ✳ die bruͦder ✳ alt iͤr meystˀschafft ✳ dheins capitel ✳ in daz chloster ze Chùnigsvêlt leiten,
so gebieten wiͤr unsnˀ amptlûten ✳ und unsnˀ voͤgtten, ✳ daz si ez weren ✳ und wenden ✳ mit allen dingen, ✳ daz ✳
dhein capitel ✳ fuͤrganch do gewinne. ✳ und des ze einem offen uͤrchunde ✳ und stêticheit ✳ geben ✳
wiͤr disen brief, ✳ besigeltn ✳ mit unsnˀ anhangunden insigeln, ✳ der gebē ist ✳ zu Wienn̄, ✳ do man ✳
zalt von Christes gebuͤrde ✳ tusent ✳ drevhundert jar, ✳ darnach ✳ in den zwey und dreyzzigstem
jar, des naͤhsten samztages nach dem prehen tag. ✳
Kgsf. 123
Königsf. 123
Staatsarchiv
AARGAU
das kein Barfuͦsser cappittel
zuͦ Kùngsfeld₎ mer sin sölle
hertzog Ott und Albrecht
332
Nͦ✳ 47 ✳
K
A ✳ 9 ✳
fryheit iij
xxx vij
dc man dc capitel nit hie sol hã